હાર્દિકે ભાર આપતા કહ્યુ કે, અમે જ્યારે કોઇ નિવેદન આપીએ કે અમે આ મંત્રીનો વિરોધ કરીશું તો અમને ચાર દિવસ પહેલા અંડરગ્રાઉન્ડ કરી દે, અમે કહીએ કે અમે આ નેતાનું પુતળુ બાળીશું તો પાંચ દિવસ પહેલા અમને પુતળા સાથે ઉઠાવી લે તો આજે એક વ્યક્તિ પોતાના શરીર પર પેટ્રોલ છાટીને પોતાના સમાજ અને ખાસ કરીને પોતાના માટે નહી પણ બીજા માટે પોતાના શરીર ઉપર પેટ્રોલ છાટતો હોય તે છતા પણ પોલીસ ,એસ.પી, કલેક્ટર કોઇ એક્શન ન લે તો તે વાતને આપણે સમજવાની જરૂર છે. હાર્દિક પટેલે ગુજરાતની દરેક પાર્ટીને આહવાહન કર્યુ છે કે, તમે દરેક પણ આવો અને આ પીડિત પરિવારને આશ્વાસન આપો, રાજનીતિ નહી પણ માનવતાની દ્રષ્ટિથી આ ઘટનાને જોઇ પીડિતોને મદદ કરવી આપણી પ્રથમ ફરજ બને છે.